### Beslutningstema

I denne sag orienteres Klima-, Vækst- og Udviklingsudvalget om status for arbejdet med statens industripark-ordning og den videre proces for at sikre realisering af en industripark i Tønder Kommune

### Historik

Klima-, Vækst- og Udviklingsudvalget godkendte den 4. november 2024, at Forvaltningen proaktivt kunne arbejde for etablering af en Industripark i Tønder Kommune. Initiativet tager udgangspunkt i Regeringens såkaldte "Rød Løber"-ordning, der skal medvirke til at udpege fem arealer i [adresse] hvor der skal etableres produktionsvirksomheder.

Den 10. marts 2025 modtog landets borgmestre et brev fra Erhvervsministerier med retningslinjer for indsendelse af en ansøgning til Rød løber-ordningen.

I løbet af foråret 2025 arbejdede Forvaltningen i samarbejde med Tønder Erhvervsråd for at sikre et solidt grundlag for udarbejdelse af en ansøgning til ordningen.

Den 15. maj 2025 kunne Tønder Kommune således indsende ansøgningen om  'Statens Industripark - Tønder' til Erhvervsstyrelsen.

Der forventes svar på ansøgningen ultimo 2025. I forvaltningen er der i den mellemliggende periode pågået et arbejde med at fastlægge en tids- og procesplan til igangsætning af arbejdet, hvis ansøgningen imødekommes.

Tønder Erhvervsråd og Forvaltningen er i løbende dialog igangsætning af markedsføringen af den statslige industripark for interessenter frem mod beslutningen tages.

### Sagsfremstilling

'Statslig Industripark - Tønder's omdrejningspunkt er et samlet areal på ca. 190 ha jord ved Bredebro. Sigtet er at tiltrække større industri- og vækstvirksomheder til området, som vurderes samlet at kunne rumme aktivitet svarende til i omegnen af 1000 arbejdspladser, hvilket vil være medvirkende som en game-changer i Tønder KOmmune, med fokus på beskæftigelse, uddannelse og bosætning, samt ikke mindst skabe et bedre arbejdsmarkedsudbud i Kommunen. Det vil være en stor satsning, som kræver ressourcer samt politisk følgeskab igennem processen.

Der er i ansøgningen bl.a. lagt vægt på den stærke energiinfrastruktur vi har i området med høj andel af vedvarende energi, omfattende vandressourcer, god adgang til arbejdskraft syd for grænsen og andre attraktive rammer for virksomheder.

Realiseringen af Statslig industripark - Tønder vil kræve et forarbejde, der igangsættes over efteråret 2025 og videreføres ind i 2026.

Palle Møller vil der være tale om et arbejde, der drives frem i tre spor:

1) Proaktivt arbejde med etablering af partnerskaber på strategisk og investeringsmæssig niveau

2) Indsats for at sikre kendskab til projektets og områdets styrkepositioner i en national- og lokalpolitisk kontekst.

3) Forvaltningsmæssigt forarbejde, der sikrer at projektets kan igangsættes hurtigt og med smidigt myndighedsbehandling, hvis ansøgningen om 'Statslig industripark-Tønder' imødekommes

I det arbejde som pågår i Tønder Erhvervsråd og Forvaltningen, da er der udarbejdet en one-pager som omtaler tankerne og projektet - som udgangspunkt for markedsføringen.

### Økonomi

Indsatsen vil fordre midler til det forberedende arbejde samt til den videre proces i 2026 og overslagsårene, som opfølgning på ansøgningen.

### Indstilling Fagchefen for Klima, Plan og Udvikling indstiller,

at orienteringen tages til efterretning.

### Beslutning

Orienteringen taget til efterretning.

Steven Johnsen deltog ikke i mødet.